runetrust/blame-folketinget-dk huggingface dataset:
Jakob Axel Nielsen (KF), 2008-12-04:
Alt i alt mener jeg, at der gennem de forpligtelser og redskaber til samarbejdet mellem regioner og kommuner, mellem behandlingspsykiatrien og socialpsykiatrien er skabt gode muligheder for kvalitet og sammenhæng i indsatsen over for mennesker med sindslidelser og dermed mulighed for at forebygge forværring af den enkeltes sygdom og dermed følgende behov for mere intensiv behandling og altså i sidste ende forebygge behovet for tvangsbehandling.
Frank Jensen (S), 2003-03-21:
Vejen kunne være dansk humanitær bistand, når nu krigen er i gang, ikke alene under krigshandlingerne, men i høj grad til stabiliseringsindsatsen, som jo også vil være af militær karakter, humanitær karakter, når krigen først er overstået; og så i forhold til det udmærkede arbejde, som den nuværende udenrigsminister jo også har fulgt op i forhold til mellemøstkonflikten med det road map, som den danske udenrigsminister på kvartettens vegne lagde frem under det danske formandskab, at bruge det som anledning til, at Danmark påtog sig her at vise en vej, der kunne være andet end det, som den amerikanske præsident har besluttet sig for sammen med Storbritanniens premierminister. Vi vil i dag stærkt opfordre den danske regering til at sikre, at FN hurtigt kommer på fode, ikke alene i forhold til at handle med beslutninger, men også til operationelt at kunne komme ind i Irak, så snart krigshandlingerne er slut.
Sophie Hæstorp Andersen (S), 2010-05-07:
Jeg tror også, at vi kunne blive enige om, at når det kommer til rengøring og rengøringsassistenter, var det måske en god idé nogle gange at tale det op ved at sige, at der godt må komme endnu mere faglighed ind i det, man gør på rengøringsområdet.
Poul Andersen (S), 2002-11-08:
Må det forstås på den måde, at det her vitterligt er noget, der var aftalt på forhånd i Indenrigsministeriet, hvor der bl.a. sad mange øvrige partier med ved forhandlingsbordet, og at Dansk Folkeparti bare har fået det påskrevet, og at man derudover ikke har fået spor andet?
Søren Pind (V), 2016-04-06:
Det vil jeg nødig sige noget firkantet om, men det, jeg kan sige, er, at det er fuldstændig rigtigt, at f.eks. de erfaringer, man har haft fra Nørrebro, med lokalt patruljerende politi, der kendte forholdene, har givet en anden tonalitet og andre muligheder for at få gjort noget ved tingene.
Marianne Bigum (SF), 2026-01-20:
Der vil fremover være økonomisk incitament til virksomhederne om i langt højere grad at skifte til emballager, hvor der er styr på, hvad de er lavet af, og som nemmere kan genanvendes og blive til ny emballage, så vi også kan få storskalafordele i forhold til at få bragt affaldsgebyranvendelsesomkostningerne ned; eller endnu bedre, at virksomhederne fremover vil fravælge engangsemballage og tænke i nye løsninger, så vi kan få langt mindre affald og mindre træk på Jordens ressourcer.
Bjarne Laustsen (S), 2012-02-02:
Jeg kan jo godt forstå – eller måske knap nok forstå – at hr. Bent Bøgsted taler om forligsbrud, for vi har jo hørt Dansk Folkeparti sige hundredvis af gange, at de ikke ville røre dagpengene, at de ikke ville røre de supplerende dagpenge, efterlønnen, skolepraktikydelsen, alle de ting, som hr. Bent Bøgsted fortæller om at vi i 2002 aftalte ikke skulle røres, for det ville man ikke.
Torsten Gejl (ALT), 2020-01-29:
Jeg ved ikke, om jeg er enig i forslagsstillernes finansieringskilder, men jeg tror, at vi er det parti på, hvad kalder man det, den rød-grønne fløj, som måske vil se mest positivt på en type støtte til dem, som kunne gå hjemme, hvis det er rigtigt indhegnet.
Sikandar Siddique (UFG), 2020-12-01:
Jeg vil sige, at Frie Grønnes holdning er, at der selvfølgelig er religiøse konservative miljøer, der bruger negativ social kontrol, ligesom Frie Grønne også opfatter det her forslag som negativ social kontrol, og det gælder også det forslag, vi diskuterede tidligere.
Pernille Rosenkrantz-Theil (EL), 2004-12-09:
Men for hver evig eneste krone, vi giver, kan vi løfte en families eller en enkelt persons byrder – mennesker, som ellers ikke havde nogen som helst muligheder her i tilværelsen – og det synes jeg sådan set er hver evig eneste krone, vi bruger ekstra på området, værd.
Peter Skaarup (DF), 2014-05-14:
Det, jeg godt vil spørge Enhedslistens ordfører om, var det, jeg spurgte Enhedslistens ordfører om før, nemlig: Er det rigtigste ikke, når en statsminister bliver klar over, at en minister helt bevidst har fyldt Folketinget med løgn, at man så som statsminister fyrer den minister i samme øjeblik?
Søren Pape Poulsen (KF), 2018-12-04:
Det er klart, at forslaget her ikke vil give stemmeret til flere personer fra dag et, for ligesom det er med alt andet nyt, vil det tage lidt tid at komme i gang, for vi skal jo se på de ansøgninger, der kommer, om at justere en eksisterende handleevnefratagelse.
Steen Gade (SF), 2008-01-15:
Jeg modtog dem dengang på Folketingets vegne som formand for Udenrigsudvalget, hvad jeg var i sidste samling, og alle partier, der mødte op, lovede, at de på den baggrund, netop de ungdomspolitiske partiers melding til Folketinget om, at man ønskede større og bedre bistand, ville tage en debat.
Frank Dahlgaard (UP), 2000-05-17:
Jeg har ikke haft kendskab til den, men jeg kender jo vismandsinstitutionen, som i al beskedenhed min farfar som økonomiminister var med til at oprette i begyndelsen af 1960'erne, fordi man følte, at der var behov for at have nogle økonomiske eksperter, der ligesom var uafhængige af særinteresser og uafhængige også af regeringen.
Lisbeth Bech Poulsen (SF), 2017-06-14:
advarer kraftigt imod det her, og Rådet for Socialt Udsatte, Det Kriminalpræventive Råd, SAND, foreningen af hjemløse, siger, at man i stedet for at kriminalisere fattigdom og tiggeri, skal tage nogle andre ting i brug.
Anders Fogh Rasmussen (V), 2003-04-02:
Lad mig så bare sige til hr. Villy Søvndal, at der jo ikke er noget at sige til, at irakerne er forsigtige med at udtrykke deres sympati alt for tidligt, for man kan også henvise til fortiden og sige, at den irakiske befolkning er blevet svigtet og så har følt Saddam Husseins hævn bagefter.
Per Clausen (EL), 2010-03-15:
Jeg vil godt spørge hr. Kristian Pihl Lorentzen, om han ikke tror, at mange af de mennesker, som bor i Brøndbyområdet og Hvidovreområdet, ville være endnu gladere, hvis det var sådan, at Venstre havde sørget for, at der var penge nok til, at man kunne lave de nødvendige foranstaltninger, der kunne reducere en lang række støjgener, som de mennesker nu udsættes for.
Birthe Rønn Hornbech (V), 2004-04-15:
Så nu siger jeg for tredje gang, at jeg ikke skal gøre mig klog på, hvor meget og om kriminaliteten er steget, men det, jeg godt tør gøre mig klog på, er, at politiet har gode resultater, de får varetægtsfængslet flere, strafmassen er steget, også ud over det, den ville stige, på grund af de strafskærpelser, som denne regering har foretaget.
Nikolaj Villumsen (EL), 2018-04-17:
Altså, ud over at jeg synes, at man har sat gode danske traditioner som frisind, frihed og trosfrihed over styr, har jeg det da i hvert fald selv sådan, at når jeg kigger på gamle familiefotoer af min oldemor og af min mormor, så kan jeg se, at de har tørklæde på.
Troels Lund Poulsen (V), 2004-03-31:
Som jeg har sagt tidligere i denne her debat, så gør den danske regering jo meget ud af over for den kinesiske præsident og premierministeren at sætte det på dagsordenen, at der er en lang, lang, lang række kritisable ting, hvor det kinesiske samfund og Kina som land skal forbedre sig.
Henriette Kjær (KF), 2003-04-02:
Jeg vil stadig væk henholde mig til, at vi skal have nogle forhandlinger med Kommunernes Landsforening, og vi plejer at kunne blive enige. Regeringen har meldt ud, og KL har meldt ud, og så må vi jo se, om der ikke kan foreligge et resultat, hvilket jeg er overbevist om.
Lisbeth Bech Poulsen (SF), 2012-06-11:
Man kan have forskellige holdninger til de klager, der bliver indbragt, og til de domme, der bliver afsagt, men det er en fuldstændig central institution i Europarådet, og vi bliver nødt til at sikre, at arbejdet fortsat kan eksistere, og at man ikke drukner i sager.
Margrethe Vestager (RV), 2004-12-16:
I Det Radikale Venstre er vi glade for, at regeringen har besluttet sig for at videreføre den målsætning, som var målsætningen for SR-regeringen, og det er jo heldigvis sådan, at det stadig væk er det meget store flertal, der får en kompetencegivende ungdomsuddannelse, men der er nogle, der ikke får en kompetencegivende ungdomsuddannelse, og de bliver flere i øjeblikket.
Elisabeth Arnold (RV), 2003-11-18:
Jeg må sige, at høringsprocessen har været til ug, og jeg vil også sige, at det notat, som Retsudvalget har fået om høringssvarene, og Justitsministeriets reaktioner på høringssvarene også har været meget oplysende og meget beroligende for os, der skal beskæftige os med lovforslaget. Så til indholdet af lovforslaget.
Thomas Adelskov (S), 2002-11-19:
Så vil jeg også godt spørge hr. Kristian Jensen: Hvad siger hr. Kristian Jensen til borgmestrene, når de kommer og siger, som to Venstreborgmestre fra henholdsvis Bjergsted Kommune og Trundholm Kommune gør, at det er åbenlyst aftalebrud og løftebrud, når regeringen aflyser den bebudede udligningsreform?
Mette Frederiksen (S), 2019-12-10:
Det, vi siger med den her ændring, er, at man kan blive ved med at arbejde her, hvis man er kommet hertil som flygtning og ikke længere har krav på vores beskyttelse, fordi man ikke længere har et beskyttelsesbehov, men har været i beskæftigelse i øvrigt under almindelige løn- og arbejdsforhold i en årrække og har en arbejdsgiver, der siger: Ham her eller hende her vil jeg gerne have lov til at beholde; det er en god arbejdskraft; vedkommende lever op til de krav, vi har som virksomhed.
Kristian Jensen (V), 2017-03-23:
Så er der hele diskussion om, hvorvidt vores vederlag og pension skulle være en anden, altså hvorvidt vores pensionsordning i stedet for at følge tjenestemandspensionen, som det historisk har gjort, og som det med forslaget her også fortsat skulle gøre, i stedet for skulle have fulgt en arbejdsmarkedspension.
Rasmus Nordqvist (ALT), 2018-12-13:
Det er ligesom at spørge, om vi ikke har et eller andet gammelt fra 00'erne, vi kan tage fat i og køre videre på i stedet for at sige: Okay, nu står vi altså i en ny situation med en kæmpe hvidvaskningsskandale, udbytteskatskandale osv. osv.
Martin Lidegaard (RV), 2018-11-22:
Hvis nu man forestiller sig, at en stor del af vores geopolitiske interessevaretagelse kommer til at ligge i EU de facto, en meget stor del af de store internationale forhandlinger om bæredygtig udvikling og klima ligger i FN, og den traditionelle militære sikkerhed ligger i NATO, hvad er der så tilbage til Danmark?
Lene Espersen (KF), 2005-10-11:
Det første, vi gjorde, var at gøre op med den blødsødne politik, som SR-regeringen havde ført, og som desværre havde medført, at det ikke kun udadtil, men desværre også indadtil indimellem var opfattelsen, at det var de indsatte, der drev fængslerne, og ikke de ansatte.
Rune Lund (EL), 2020-12-22:
Men det betyder jo også, at hvis vi kun havde haft det demografiske træk siden 1950 i vores sundhedsvæsen, havde vi i dag haft et sundhedsvæsen, som nok havde fulgt med, i forhold til at der var kommet flere unge og ældre, men vi havde haft den samme kvalitet i sundhedsvæsenet som i 1950.
Karsten Hønge (SF), 2021-01-22:
Når der findes muslimske kvinder, der hjemsøges af en mand, fordi han har et religiøst krav på at fastholde et ellers juridisk opløst ægteskab, ja, så går det åbenlyst dårligt med integrationen, men når kvinder bryder ud af reaktionære kulturmønstre og uddanner sig, så er det jo lige så åbenlyst, at det er forkert at påstå, at alt er tabt.
Aage Frandsen (SF), 2003-01-16:
Når jeg læser redegørelsen i dag, kan jeg godt se, i hvert fald når det drejer sig om de særlige rådgivere, der er medierådgivere, at der kan være nogle ting, hvor man spørger sig selv, hvad det mon betyder i virkelighedens verden, og det er derfor, at vi også på det punkt siger, at det kan være fornuftigt at arbejde videre ud fra det, der blev lavet i sin tid.
Per Stig Møller (KF), 1999-04-16:
Og derfor er vi vel alle sammen enige om, at Rusland og FN skal ind i det billede, for der kommer også en dag efter i morgen. Men der er ikke noget pres på Milosevic, hvis man pludselig stopper på halvvejen og siger: Lad os nu prøve diplomatiet, for det har man gjort før og bakket baglæns.
Esben Lunde Larsen (V), 2017-12-08:
Jeg vil også gerne kvittere for en bred aftale, der nu sikrer for første gang, at vi får tilført flere aktive stoffer, så vi bedre kan modvirke resistens, men også, at vi får et stærkt fokus på det danske beredskab og engagement i EU i forhold til at flytte den dagsorden internationalt, for det er jo helt afgørende, og endelig, at vi naturligvis har en stærk og sikker grundvandsbeskyttelse.
Karen Hækkerup (S), 2006-05-18:
Derfor har vi stillet et spørgsmål, der går på, om det vil være muligt ifølge de regler, der er nu, at de personer, der måtte ønske at ernære sig ved omførsel, også kan lave samme ordning og undgå at betale skat i Danmark, f.eks. ved at etablere sig i Tyskland og så køre rundt i Sønderjylland.
Klaus Hækkerup (S), 2010-10-27:
Det, jeg spørger ministeren om, er: Hvad er den provenumæssige virkning af, at man har sagt, at man vil gå virksomhederne igennem og tilsvarende reducere deres afgift, hvis man finder, at de er konkurrenceudsatte og har gjort en særlig energiindsats?
Per Larsen (KF), 2020-05-15:
Lægerne siger det jo også selv: Det, at der kommer kendte patienter ind ad døren, giver en god kvalitet i deres lægearbejde, for der er masser af ting, de ved på forhånd, og det er meget mere ligetil, frem for hvis man sidder i en klinik, hvor man aldrig nogen sinde har set patienterne før og de bare vælter ind i stort antal i løbet af dagen og det hele tiden er nye ansigter, man skal forholde sig til.
Lone Loklindt (RV), 2014-05-26:
I 2010 udgav Kulturstyrelsen en række anbefalinger til, hvordan man kan samtænke kulturarv og vandløbsrestaurering, og det handler bl.a. om, at man skal kortlægge kommunens vandkraftshistorie og samarbejde på tværs mellem kulturhistoriske museer, lokale arkiver og vandmyndigheder – endda på tværs af kommunegrænser – og prioritere vandkraftmiljøerne og styrke den helhedsorienterede landskabsforvaltning.
Morten Østergaard (RV), 2009-05-19:
Derfor skal vi anmode om, at det kommer tilbage i udvalget, men skal i øvrigt vedrørende de ændringsforslag, der er på banen her, sige, at det er klart, at da vi ikke støtter lovforslaget, støtter vi heller ikke Dansk Folkepartis idé om at udbrede lovforslaget til endnu flere.
Lars Løkke Rasmussen (M), 2023-03-14:
Der er mange ting, man kunne fremhæve, men jeg vil nøjes med at fremhæve, at vi jo senest har doneret hele vores artilleri til Ukraine, har indgået et samarbejde med Tyskland og Nederlandene om en donation af mindst 100 Leopard 1-kampvogne – det er meget betydelige og højt efterspurgte bidrag – og lige nu kigger vi så i EU på, hvordan vi i fællesskab kan sikre den nødvendige ammunition til Ukraine og vores egne våbenlagre både på kort og på længere sigt.
Dorte Bennedsen (S), 2001-01-23:
Når de kan, så kan vi selvfølgelig også, hvis vi alle vil prioritere indsatsen. Kommissionens handlingsplan har 62 forskellige initiativer til opfyldelse af målsætningen, og dem skal jeg ikke bruge så megen tid på at kommentere her i dag, men i stedet for pege på nogle overordnede strategier, som Socialdemokratiet finder væsentlige: For det første bør trafiksikkerhedsarbejdet koncentreres om fire indsatsområder.
Karin Nødgaard (DF), 2007-04-24:
Måske vil Enhedslistens ordfører komme lidt nærmere ind på dette og også fortælle os, hvorledes man har tænkt, at det praktisk skal føres ud i livet, hvor mange studerende til de forskellige specialer der tænkes på, og om man egentlig ved noget om, hvor omfattende behovet er.
Niels Helveg Petersen (RV), 2001-05-10:
Nonbos partifæller i de byer, hvor problemet eksisterer, som varmt støtter et indgreb, og som netop har været blandt de første til at påpege, at det nuværende regelsæt ikke var tilstrækkeligt, helt på linje i øvrigt med politi og anklagemyndighed.
Kristian Jensen (V), 2015-11-12:
Jeg snakkede ret meget med de danske medarbejdere, der er på Reden International, og de sagde ærligt, at de ikke har sat sig ind i alle aspekter af de 22 retsakter, men de sagde helt klart, at hvis vi ville gøre noget godt for at styrke kampen mod kvindehandel i Europa, hvis vi ville gøre noget godt for at styrke deres mulighed for at hjælpe handlede kvinder tilbage, så skal Danmark i deres optik tilslutte sig kvindehandelsdirektivet.
Pernille Rosenkrantz-Theil (EL), 2002-05-29:
Så vil jeg sige omkring Videnscenteret, at der er jo en enkelt ting, vi ikke rigtig har berørt under de første par behandlinger, som jeg vil komme ind på her, og det er, at ministeriet, altså ligestillingsafdelingen i ministeriet, jo har sagt, at de ikke selv kan videreføre de pågældende opgaver, som ministeren ønsker at tage over i ministeriet.
Martin Lidegaard (RV), 2003-10-24:
Det er jo også rigtigt, at folk jo selv må vælge, hvad de vil putte i munden, men det er klart, at når vi oplever en meget intensiveret markedsførelse fra fødevareindustriens side, også for de usunde produkter, når cola-automaterne rykker ud på skolerne, og vi vil vinde den værdikamp med tilsvarende håndfaste midler, så må vi jo svare med, at folk også kan købe den sunde mad på skolerne, ellers kan jeg ikke se, at vi kan vinde den kamp.
Christoffer Aagaard Melson (V), 2022-04-06:
Vi ser det som en anerkendelse, at der i et nyt udbud bliver skrevet ind, at det her center skal ligge uden for en by; en anerkendelse af, at det er fagligt uforsvarligt, at det ligger der, hvor det ligger i Sandvad, altså det nuværende tilbud.
Pernille Vermund (NB), 2019-10-03:
Så vi vil langt hellere, at vi vurderer mennesker individuelt, og at vi fjerner dem fra det her umyndiggørende system, som vi har i dag, med jobcentrene, for jeg tror, det er der noget af fejlen ligger i det nuværende system, altså at vi har mennesker, der har været længe på arbejdsmarkedet, som ofte er stolte voksne mennesker, og som finder det nærmest umuligt at gå op på et kommunekontor og sætte sig over for en kommunedame og skulle bede om at få hjælp.
Pernille Blach Hansen (S), 2003-05-15:
Det andet spørgsmål er: Når nu vi går ind på områder som spildevand og vand og affaldsområder, som er hvile i sig selv-områder, frygter Venstres ordfører så ikke, at det, når private virksomheder skal ind og varetage det, uden at miljøministeren vil stille nogen som helst krav til, hvilke priser der må tages, så bliver dyrere for forbrugerne?
Anne Baastrup (SF), 2000-04-06:
Vi har fået en rapport, der beskriver de indgreb i offentlighedsloven via særlovgivningen, der er sket gennem de sidste 15 år. Beskæmmende læsning og, indrømmet, en gennemgang, som vi alle her i Tinget har et vist medansvar for, men som statsministeren har det største ansvar for, al den stund han er ansvarlig for, hvad de enkelte ressortministre fremlægger her i Tinget. Jeg ser derfor frem til statsministerens tale, som jeg forventer vil indeholde de samme store ord, som statsministeren fører sig frem med i Bruxelles, men jeg venter også at se en plan for, hvordan statsministeren vil gennemføre disse fine planer her i Danmark.
Klaus Hækkerup (S), 2009-10-20:
Med den trafik, vi kan se der vil blive i fremtiden, vil Ballerup blive endnu hårdere presset – på helt urimelige vilkår i øvrigt – og derfor er der meget, meget god fornuft i at få vedtaget lovforslaget nu og få planlagt første etape af Frederikssundmotorvejen, sådan at vi kan starte med at få trafikken ledt uden om Ballerup.
Tom Behnke (FP), 1998-06-03:
ministeren, at det var et rent dansk forslag, men der står jo: »Det er endvidere et væsentligt formål med lovforslaget at gennemføre et EU-direktiv fra 1995 om behandling af personoplysninger.« Så enten er det her altså et forslag, som er baseret på et EU-direktiv, også af væsentlige, væsentlige årsager baseret på et EU-direktiv, eller også er det ikke.
Lene Espersen (KF), 2007-02-07:
Ikke mindst den indsats, som politiet har iværksat i forhold til de organiserede bander, hvoraf mange har anden etnisk baggrund, har jo givet et utrolig stort antal konfiskationer af ulovlige våben, og det mener jeg altså sådan set er et bevis på, at politiets forskellige initiativer på det her område rent faktisk er en succes, i og med at man finder de ulovlige våben.
Karen Jespersen (V), 2008-03-26:
Jeg kan så, havde jeg nær sagt, glæde hr. Rasmus Prehn med, at jeg faktisk har fået en del reaktioner fra kommunerne, der har givet udtryk for, at de har været glade for, at jeg meget tydeligt har understreget det kommunale selvstyres betydning som et positivt grundvilkår i det danske samfund, og jeg ser det som en fælles opgave at finde ud af, hvordan vi sikrer det kommunale selvstyre.
Troels Lund Poulsen (V), 2008-11-07:
Der vil jeg sige, at vi selvfølgelig nok skal sørge for, at alle spørgsmål bliver besvaret, så vi i det omfang, det er muligt at forklare det for fru Pia Olsen Dyhr, sikrer, at nogle af de misforståelser, som jeg mener fru Pia Olsen Dyhr gav udtryk for, ikke længere er til stede.
Tina Nedergaard (V), 2008-05-08:
Det er bl.a. morgenmadsprodukter, som jo primært henvender sig til børn og i særlig grad de mindre børn, som måske er den gruppe, som vi bør henlede størst opmærksomhed på i det hele taget i det danske samfund, hvad angår overvægtsproblemer, for stort indtag af sukker og deraf følgende livsstilssygdomme og problemer.
Lars Løkke Rasmussen (V), 2002-10-31:
Det er en historisk høj forbrugsmulighed, og derfor er det sådan set uforskammet at lade en diskussion om, at amterne i den nye aftale har sprængt den med 120 mio. kr., som altså skal holdes op imod beløb i indeværende år på 3,8 mia. kr., skulle være det, der genererer denne her diskussion.
Søren Hansen (S), 1999-03-16:
Under denne debat skal jeg indskrænke mig til at sige følgende: Der er grund til at glæde sig meget over, at et meget, meget stort flertal her i Folketinget har vist sig ranke og har vist sig standhaftige nok til at modstå presset fra rindalismen, hvad enten den kommer i form af spalter i aviser, i indlæg her fra talerstolen eller på anden måde, og uanset anledningen.
Per Clausen (EL), 2007-05-11:
Det, man jo må konstatere, er, at på trods af den forstærkede indsats i de senere år er der fortsat en lige så høj dødelighed blandt narkomaner, som der var i 1995, og så er der jo noget, der tyder på, at vi mangler i hvert fald nogle elementer i vores behandling.
Lars Løkke Rasmussen (V), 2015-10-08:
Og med det afsæt ser jeg sådan set frem til at kunne tage hul på et arbejdsomt folketingsår, som forhåbentlig kan medføre en stribe gode resultater til glæde for alle – måske ikke til tilfredshed for alle her i salen, men så i hvert fald til glæde for alle danskerne ude på den anden side af muren.
Alex Vanopslagh (LA), 2019-10-03:
Jeg kan forstå, at hr. Morten Østergaard er meget uimponeret over den tilstand, vi efterlod dansk økonomi i, og de reformer, vi gennemførte, da Liberal Alliance havde de afgørende mandater, på trods af at vi afleverede dansk økonomi i bedre stand end, jeg havde nær sagt nogen sinde før med rekordhøj beskæftigelse og et skattetryk, der er det laveste siden Murens fald.
Lotte Rod (RV), 2015-03-19:
For det første ønsker Venstre at gøre en kommunal »kan«-opgave til en »skal«-opgave, altså forpligte kommunerne til at lade det økonomiske tilskud følge de pågældende børn under den forudsætning, at det ikke indebærer offentlige merudgifter.
Frank Dahlgaard (UP), 2001-02-20:
Så vil jeg spørge, om regeringen rent faktisk har fulgt den henstilling, som er kommet i en beretning fra Folketingets Forskningsudvalg, og som ministeren henviser til, om, at regeringen henstiller til institutionerne om at komme i gang med en sådan netetik, som Birkerød Bibliotek altså har været i front med.
Erling Bonnesen (V), 2016-11-17:
Med L 78 samles klageadgang i forbindelse med kystbeskyttelsessagerne, så der alene kan klages over den endelige afgørelse, og L 78 sikrer også klare rammer for kommunalbestyrelsernes sagsbehandling og giver kommunalbestyrelserne mere frihed til at inddrage borgerne på et senere tidspunkt i processen, end det er tilfældet i dag.